विकास को नई दिशा देने में वैज्ञानिक अहम
निवाई. वनस्थलीमें सांइस इंस्पायर कार्यक्रम में संबोधित करते प्रो. शास्त्री एवं उपस्थित प्रतिभागी।
भास्कर न्यूज | निवाई
कृषिविज्ञान केन्द्र वनस्थली विद्यापीठ पांच दिवसीय साइंस इंस्पायर कार्यक्रम का समापन हुआ। समारोह में वनस्थली विद्यापीठ के उपाध्यक्ष प्रो. सिद्वार्थ शास्त्री ने कहा कि वैज्ञानिक विकास को नयी दिशा देने के लिए हमारे देश में प्रतिभाशाली छात्र-छात्राओं की कमी नहीं है बल्कि उनको विज्ञान के विषयों के अध्ययन के िलए उचित मार्ग दर्शन मिलना आवश्यक है। प्रो. शास्त्री ने उम्मीद जताई कि इंस्पायर साइंस कैम्प प्रतिभाशाली छात्र-छात्राओं में विज्ञान विषयों के अध्ययन के प्रति रूचि पैदा करके अपने लक्ष्य की प्राप्ति करेगा तथा प्रतिभागी छात्र उच्च अध्ययन हेतु विज्ञान विषयों को अवश्य चुनेंगे।
वनस्थली विद्यापीठ की छात्राओं का उत्साहवर्धन करते हुए उन्होंने ने बताया कि आपा जी की आकांक्षा के अनुरूप विद्यापीठ महिला शिक्षा को बढ़ावा देने के साथ-साथ कृषि में वैज्ञानिक तकनीकी के प्रचार-प्रसार हेतु तथा समाज के सभी लोगों की उन्नति के लिए भरपूर प्रयास कर रहा है।
समारोह में मुख्य अतिथि भौतिक विज्ञान के प्रो. वाई.के. विजय विवेकानंद ग्लोबल विश्वविद्यालय, जयपुर ने सभी प्रतिभागियों को उज्जवल भविष्य की शुभकामनाएं देते हुए शिक्षा के क्षेत्र में उच्च मानदंड स्थापित करने का आव्हान किया। कार्यक्रम समन्वयक डॉ. आर.सी. यादव ने बताया कि विज्ञान एवं प्रौद्योगिक विभाग भारत सरकार द्वारा प्रायोजित इंस्पायर कार्यक्रम में भौतिकी में प्रो. वाई.के. विजय जयपुर, डॉ. . डी.वी. गडरे नेताजी सुभाष प्रौद्योगिकी संस्थान नई दिल्ली, रसायन विज्ञान में प्रो.डी. किशोर वनस्थली विद्यापीठ, प्रो. आर.पी. यादव राष्ट्रीय प्रौद्योगिकी संस्थान जयपुर, डॉ. डी.पी.एस. राठौड़ जयपुर, जीव विज्ञान में प्रो. विनय शर्मा वनस्थली विद्यापीठ, डॉ. रतन तिवारी भारतीय गेहूं एवं जौ अनुसंधान संस्थान करनाल, प्रो. पी. के. गोयल राजस्थान विश्वविद्यालय जयपुर, गणित विषय में डॉ. रिन्तू नाथ विज्ञान प्रसार सूचना तंत्र, डी.एस.टी. नई दिल्ली एवं भूगर्भ विज्ञान में प्रो. यशपाल सुन्द्रियाल हेमवती नंदन बहुगुणा गढ़वाल विश्वविद्यालय श्रीनगर उत्तराखंड ने बड़े रोचक एवं ज्ञानवर्धक व्याख्यान दिए।
प्रतिभागी छात्र-छात्राओं ने वनस्थली विद्यापीठ की विज्ञान विषयों की स्टेट आॅफ आर्ट प्रयोगशालाओं में प्रयोगात्मक अनुभव भी किए।
डॉ. यादव ने बताया कि देश के विभिन्न भागों से आए सभी मेंटर्स ने विभिन्न प्रयोगों, प्रदर्शनों एवं व्याख्यानों द्वारा छात्रों के जिज्ञासु प्रश्नों के उत्तर देते हुए सभी प्रतिभागियों की विज्ञान एवं व्यवहारिक विज्ञान विषयों में अध्ययन के प्रति जागरूकता पैदा की।
प्रश्नोत्तरीका भी आयोजन
प्रतिभागियोंका विज्ञान विषयों में ज्ञान स्तर परखने के लिए प्रश्नोत्तरी प्रतियोगिता का भी आयोजन हुआ। समापन के अवसर पर प्रतिभागियों आस्था, मोनिका, अमित एवं आराध्या ने इंस्पायर कार्यक्रम का फीड बैक देते हुए अपने-अपने विचार व्यक्त किए तथा पांच दिवसीय विज्ञान विषय प्रशिक्षण को अपने शैक्षिक जीवन की उपलब्धि बताया एवं विज्ञान के प्रचार-प्रसार हेतु इस कार्यक्रम को अधिक व्यापक एवं प्रभावी बनाने की इच्छा व्यक्त की। डॉ. आर.सी. यादव ने कार्यक्रम को सुगम एवं सुचारू रूप से संचालित होने के लिए डॉ. . पंकज कुमार सारस्वत, बंशीधर चौधरी, नरेश कुमार अग्रवाल, मुकुंद मोहन दीक्षित, डॉ. . नंदू बाला शर्मा, उदयप्रताप सिंह, विनीत कुमार द्विवेदी, मिथिलेश्वर नाथ उपाध्याय, आसु सिंह भाटी, उच्च शिक्षा प्रभाग के शिक्षकों का आभार व्यक्त किया।
शरदमहोत्सव का समापन
दूनी|राजमहाविद्यालय में चल रहा शरद महोत्सव रविवार को संपन्न हुआ। Fसके तहत साहित्यिक, सांस्कृतिक एवं क्रीड़ा प्रतियोगिता के तृतीय दिन आयोजित 110 मीटर दौड़ प्रतियोगिता में हंसा चौधरी ने प्रथम स्थान, सुनीता चौधरी ने द्वितीय स्थान, रस्सा कस्सी के छात्र वर्ग मे बीए प्रथम के छात्रों ने छात्रा वर्ग में बीए प्रथम वर्ष की छात्राओं ने प्रथम स्थान प्राप्त किया। 200 मीटर दौड़ में दामोदर प्रसाद प्रथम आशाराम चौधरी ने द्वितीय, मेहंदी प्रतियोगिता में दीपकंवर राठौड़, गरिमा सोनी ने द्वितीय स्थान प्राप्त किया। रंगोली कार्यक्रम में सरस्वती ग्रुप की छात्राएं द्वितीय स्थान लक्ष्मीबाई ग्रुप की छात्राओं ने द्वितीय स्थान प्राप्त किया। निदेशक शिवजी लाल चौधरी, उपप्राचार्य बुद्धिप्रकाश रैगर, कार्यक्रम संचालन निर्मला सोनी, काजल सोनी आिद मौजूद थे।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva awa_Deva